Ladang Shebaa

Punca perbalahan

Israel telah menawan Ladang Shebaa ketika menguasai Bukit Golan dari Syria ketika Perang Enam Hari 1967 . Sejak itu Ladang Shebaa menjadi milik dan dikawal oleh tentera Israel. Majlis Keselamatan Bangsa-Bangsa Bersatu menyatakan dengan jelas bahawa tindakan Israel ini tidak sah dari segi sejarah dan perlu dikembalikan kepada Syria. Namun puak Syiah-Hezbollah mahu Ladang Shebaa dipulangkan kepada Lebanon kerana mengikut peta lama, ia adalah dalam wilayah Lebanon , bukan dalam wilayah Syria.
Kontroversi mula timbul apabila tentera Israel menjajah selatan Lebanon pada 25 Mei 2000. Pada 18 Jun 2000 Majlis Keselamatan PBB mahu gencatan senjata antara Israel dan Lebanon sebagai Resolusi 425. Syria dan Lebanon mempertikaikan tindakan PBB terhadap Ladang Shebaa. Malahan Hezbollah turut menuntut bahawa ladang itu milik mereka dan menjadi alasan mereka untuk menyerang Israel.
Ramai diplomat mahu Lebanon dan Syria berunding tentang sempadan sebenar antara kedua-dua negara dan jangan biarkan Israel mengambil kesempatan . Namun Presiden Bashar al-Assad dari Syria enggan berunding selagi tentera Israel tidak keluar dari sana.

Latar belakang

Perbalahan atas kedaulatan Ladang Shebaa berpunca dari kegagalan penjajah Perancis untuk menentukan sempadan antara Syria dan Lebanon. Dokumen lama 1920-an dan 1930-an menunjukkan penduduk tempatan mendakwa mereka di wilayah Lebanon. Tetapi peta yang dilukis pada 1933 menunjukkan Ladang Sheeba terletak di dalam wilayah Syria.Selepas 1946, Ladang Shebaa ditadbir oleh kerajaan Syria. Perjanjian Gencatan Senjata antara Syria dan Israel tahun 1949 juga menunjukkan Ladang Shebaa sebagai wilayah Syria .
Perbalahan ini bukan baru keranan beberapa wilayah lain juga tidak ada sempadan yang jelas dan sentiasa menjadi bahan perbalahan antara Syria dan Lebanon.
Setelah berlakunya Perang Enam Hari 1967, para petani tidak dapat lagi mengusahakan tanah mereka kerana dikawalselia oleh tentera Israel.

Pendirian Syria

Pada bulan Ogos 1972, Presiden Syria, Hafez al-Assad menyatakan Syria dan Lebanon bukan dua buah negara , tetapi sebuah negara tunggal. Hakikatnya Lebanon bukan negara merdeka dalam erti kata yang sebenarnya. Lebanon mendapat tekanan dan pengaruh yang amat kuat dari Syria.
Syria tidak pernah menempatkan kedutaan Syria di Lebanon kerana menganggap Lebanon sebagai sebahagian daripada Syria. Peta-peta lama yang terdapat di Syria jelas menyatakan hal ini.
Pada 21 Januari 2006 Lebanon menimbulkan hak ke atas Ladang Shebaa. Presiden Bashar al-Assad menekankan tentang beberapa syarat bagi menentukan sempadan antara kedua-dua negara yang membabitkan Ladang Shebaa.
Presiden Bashar mahu aduan mestilah dibuat secara sah dengan PBB . Jurutera ukur sempadan mestilah mentakrif definisi sempadan secara tepat. Sempadan negara mestilah berasaskan sejarah masa lalu dan artifak mestilah dikumpulkan. Bancian pendapat penduduk tempatan juga mestilah diambilkira.
Bagaimanapun Presiden Bashar hanya menunggu sehingga Israel berundur dari wilayah-wilayah tersebut.
Tindakan PBB menghantar tentera pengaman UNIFIL ke wilayah tersebut dragui oleh Syria. Syria tidak setuju jika tentera Lebanon dibenarkan mengawasi kawasan tersebut dan menubuhkan jawatankuasa pentadbiran di sana.

Pendirian Lebanon

Kerajaan Lebanon terus menuntut Ladang Shebaa sebagai wilayahnya sejak dahulu kala.
Tuntutan ini diperkuatkan lagi oleh pejuang-pejuang Hezbollah yang terus berkonflik dengan Israel pada 2006.